Kallehavegård
Kallehavegård er en proprietærgård, beliggende i Kappel Sogn, Lollands Sønder Herred, Maribo Amt, Rudbjerg Kommune. Gården nævnes første gang i 1496 i et brev, hvor Per Bryske ejer gården.

Historie 

Gården er siden første benævnelse nævnt ved mange forskellige navne, heraf Kalluffhaffuegaar, Kallehaffue, Kallehauge, Kattehauge gd, Kallehaugegaard, Kalvehavegård og senest Kallehavegård. 

Der har ligget en middelalderborg på området, hvilket kan ses på de gamle kort over matriklen. Gården brændte i 1880, hvorfor det nuværende stuehus er bygget i 1881. Det gamle gårdanlæg bestod af to firlængede gårde, samt en borgruin, som er blevet fjernet af tidligere ejere. Dette kan ses på kortet her på siden. Der er gjort flere middelalderfund på ejendommen, et utal af meget intakte stenøkser er kommet frem i tidens løb. 

Gården er idag på 392 hektar, hvor der drives planteavl på 375 hektar.

Gården har haft flere ejere, og har i en kort tid været avlsgård under Gottesgabe.

Ejere 

 1496-?? Per Bryske 
 1525-?? Kronen (Frederik 1.) 
 1761-1805 Conrad Ditlev baron Knuth-Conradsborg 
 1787-?? Søren Heiberg von Ely og Frederikke Juliane Christine von Ely (født Baronesse af Knuth-Conradsborg)
 1805-1815 Carl Conrad Gustav Knuth
1815-1819 Boet efter Carl Conrad Gustav Knuth 
1819-?? Simon Andersen Dons og Johan Ferdinand
1934-1840 Niels Clausen og Sophie Hedevig Grandjean
1840-1855 Carl Gustav Sørensen og Sophie Hedevig Sørensen (Grandjean)
1855-1861 William Hauch og Anna Elizabeth Hauch (Lindegaard)
1886-1918 Rasmus Hansen Pedersen og Anna Marie Jakobsen
1918-1926 Carl Bernhard Jensen
1926-1934 Vilhem Jensen og Nielsine Jakobine Jensen
1934-1973 Niels Christian Jensen og Gerda Jensen
1973-2002 Christian Jensen og Irene Jensen
2002-i dag Peter Vaaben og Kirsten Irene Vaaben (Jensen)

Kilder 

Proprietærgårde
Gårde i Danmark
Herregårde i Lolland Kommune
